MARTENET A, yettwali belli tutlayt tezmer ad t-meskel di yal tallit, imeskilen i d-yettilin di tmeslayt zemren ad tt-rren ur tettwafham ara, yernu-d ɣer waya belli anerni n tutlayt yeqqen ɣer unerni n useqdec-ines, di tenfalit-agi « l’évolution des structures linguistique ne fait que refléter l’évolution des besoins des usages »1, d acu kan tameslayt tezmer ad t-lsaski ; s usegzi n yimeskilen-agi i d-yettilin di tutlayt, s ulsaski n yiẓuran, tarrayt-agi tella-d almend n unadi ɣef talɣa tamezwarut n yiẓuran ; s usegzi n uttwiɣi n yiẓuran si tantala ɣer tayeḍ, attwiɣi-agi d win icudden ɣer temsislit d tusnimeslit ; d-agi ad nsenned ɣef tarrayt tazɣarayt gar kra n tentaliyin n tmaziɣt. (1975 :12). TAIFI M, deg tezwart-ines n umawal n tmaziɣt yeqqar-d belli aẓar amezwaru issefk ad t-id-naf xerṣum deg yiwen n wawal deg yiwet si tmeslayin, daɣen aṭas n yiẓuran ttwaḥerzen deg yismawen isuddimen am yisem n tigawt, i yeṭṭfen talɣa tamezwarut n uẓar…atg. (1991)